Document ID: 31995D0539

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Δεκεμβρίου 1995 σχετικά με τη δημιουργία επιτροπής εμπειρογνωμόνων για τη διαμετακόμιση φυσικού αερίου μέσω δικτύων αγωγών μεταφοράς (Κείμενο που παρουσιάζει ενδιαφέρον για τον ΕΟΧ) (95/539/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, Εκτιμώντας: ότι η Επιτροπή, στο πλαίσιο της ολοκληρώσεως της εσωτερικής αγοράς, σκοπεύει να διευκολύνει τις ενεργειακές ανταλλαγές προωθώντας τη διαμετακόμιση φυσικού αερίου κατά την έννοια του άρθρου 2 της οδηγίας 91/296/ΕΟΚ της 31ης Μαΐου 1991 σχετικά με τη διαμετακόμιση φυσικού αερίου μέσω δικτύων μεταφοράς (1) 7 ότι, για το σκοπό αυτόν, κρίνεται σκόπιμο να συμβουλεύει την Επιτροπή μια επιτροπή εμπειρογνωμόνων επί θεμάτων σχετικών με την ομαλή διαμετακόμιση και με τις οικονομικές, τεχνικές, νομικές και κοινωνικές πτυχές με τις οποίες αυτή συνδέεται 7 ότι στην επιτροπή αυτή πρέπει να αντιπροσωπεύονται οι επιχειρήσεις αερίου 7 ότι πρέπει να ληφθεί μέριμνα για τη συμμετοχή προσώπων με υψηλά προσόντα, ικανών να προσφέρουν τις ειδικές τους γνώσεις σε θέματα διαμετακομίσεων του φυσικού αερίου 7 ότι κρίνεται σκόπιμο να ανατεθεί στην Επιτροπή ο ρόλος του διαμεσολαβητικού οργάνου που προβλέπεται στο άρθρο 3 παράγραφος 4 της οδηγίας 91/296/ΕΟΚ 7 ότι, για την αποτελεσματικότερη άσκηση του διαμεσολαβητικού της ρόλου, η επιτροπή εμπειρογνωμόνων πρέπει να συνέρχεται για να εξετάζει το κάθε αίτημα για διαμεσολάβηση με την κατά περίπτωση αρμόζουσα σύνθεση, ΑΠΟΦΑΣΙΖΕΙ: Άρθρο 1 Συγκροτείται υπό την αιγίδα της Επιτροπής επιτροπή εμπειρογνωμόνων για τη διαμετακόμιση του φυσικού αερίου μέσω δικτύων αγωγών μεταφοράς, στο εξής «η επιτροπή». Άρθρο 2 Καθήκοντα Τα καθήκοντα της επιτροπής είναι: - να συμβουλεύει την Επιτροπή κατ' αίτηση της τελευταίας και - να προτείνει συμβιβασμούς κατ' αίτηση των διαπραγματευομένων μερών, στο πλαίσιο συγκεκριμένων αιτήσεων για διαμετακόμιση. Άρθρο 3 Παροχή συμβουλών Στο πλαίσιο των αρμοδιοτήτων της ως συμβουλευτικού οργάνου, η επιτροπή: α) εξετάζει ειδικότερα: - τους τεχνικούς, οικονομικούς και νομικούς όρους που συνεπάγεται η διαμετακόμιση, λαμβάνοντας υπόψη τις σχετικές οικονομικές και κοινωνικές πτυχές, - τις δυνατότητες συνεργασίας για τη διαμετακόμιση με φορείς της Κοινότητας, οι οποίοι διαχειρίζονται δίκτυα μεταφοράς που δεν έχουν μέχρι στιγμής διασυνδεθεί ή δεν περιλαμβάνονται στον κατάλογο του παραρτήματος της οδηγίας 91/296/ΕΟΚ, καθώς και για τη βελτίωση των πανευρωπαϊκών δικτύων, - τις δυνατότητες συνεργασίας για τη διαμετακόμιση με φορείς τρίτων χωρών 7 β) βοηθά την επιτροπή: - στη σύνταξη ετήσιας εκθέσεως σχετικά με την εφαρμογή της οδηγίας 91/296/ΕΟΚ, - στην αναθεώρηση του παραρτήματος της οδηγίας 91/296/ΕΟΚ. Άρθρο 4 Σύνθεση 1. Η επιτροπή απαρτίζεται από 20 μέλη στα οποία περιλαμβάνονται: - δεκαπέντε αντιπρόσωποι των δικτύων αγωγών μεταφοράς φυσικού αερίου υψηλής πίεσης, που λειτουργούν στην Κοινότητα (ένας αντιπρόσωπος ανά κράτος μέλος), - τρεις ανεξάρτητοι εμπειρογνώμονες των οποίων η επαγγελματική πείρα και τα προσόντα σε θέματα που αφορούν τη διαμετακόμιση του φυσικού αερίου στην Κοινότητα είναι ευρέως αναγνωρισμένα, - ένας αντιπρόσωπος της Eurogas και - ένας αντιπρόσωπος της Επιτροπής. 2. Τα μέλη της επιτροπής διορίζονται από την Επιτροπή. Οι δεκαπέντε αντιπρόσωποι των δικτύων αγωγών μεταφοράς και ο αντιπρόσωπος της Eurogas διορίζονται μετά από διαβουλεύσεις με τους ενδιαφερόμενους κύκλους από κατάλογο στον οποίο περιλαμβάνονται τουλάχιστον δύο προτεινόμενα πρόσωπα για κάθε θέση. Άρθρο 5 Δημοσίευση Ο κατάλογος των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων. Άρθρο 6 Θητεία 1. Η θητεία των μελών της επιτροπής είναι τετραετής. 2. Η θητεία ανανεώνεται μία μόνο φορά. 3. Κατά παρέκκλιση της παραγράφου 1, η θητεία του ημίσεως των μελών της επιτροπής, εκτός του αντιπροσώπου της Επιτροπής, τα οποία διορίζονται κατά τη συγκρότηση της επιτροπής, είναι διετής. 4. Μετά τη λήξη της θητείας τους, τα μέλη της επιτροπής εξακολουθούν να ασκούν τα καθήκοντά τους μέχρις ότου αντικατασταθούν. 5. Μέλος, του οποίου η θητεία διακόπτεται πριν από τη λήξη της περιόδου που προβλέπεται από τις παραγράφους 1 ή 3, λόγω της παραιτήσεως, θανάτου ή άλλης αιτίας, αντικαθίσταται για τον υπόλοιπο χρόνο θητείας σύμφωνα με το άρθρο 4 παράγραφος 2. 6. Η Επιτροπή δύναται να αναστείλει τη θητεία μέλους στην περίπτωση που οι αντιπρόσωποι των επιχειρήσεων αερίου και ο αντιπρόσωπος της Eurogas, ύστερα από διαβουλεύσεις με τους ενδιαφερόμενους κύκλους που αναφέρονται στο άρθρο 4 παράγραφος 2, και να αντικαταστήσει το μέλος αυτό σύμφωνα με την προαναφερθείσα διάταξη. 7. Τα μέλη της επιτροπής δεν αμείβονται για τη συμμετοχή τους σ' αυτήν. Άρθρο 7 Λειτουργία 1. Η επιτροπή προεδρεύεται από τον αντιπρόσωπο της Επιτροπής. 2. Στις συνεδριάσεις της επιτροπής συμμετέχουν ως παρατηρητές αντιπρόσωποι των υπηρεσιών της Επιτροπής. 3. Οι υπηρεσίες της Επιτροπής παρέχουν γραμματειακή υποστήριξη στην επιτροπή. 4. Ο πρόεδρος δύναται να καλέσει οποιοδήποτε πρόσωπο με ειδικά προσόντα σε ένα θέμα που περιλαμβάνεται στην ημερήσια διάταξη να συμμετάσχει στη λήψη αποφάσεων ως εμπειρογνώμων. Οι εμπειρογνώμονες λαμβάνουν μέρος στη λήψη των αποφάσεων μόνο για το θέμα για το οποίο έχουν κληθεί να συμμετάσχουν. 5. Οι αποφάσεις της επιτροπής που αφορούν θέματα για τα οποία έχει ζητηθεί η γνώμη της από την Επιτροπή, τα οποία αναφέρονται στο άρθρο 3, δεν τίθενται σε ψηφοφορία. Η επιτροπή συνεδριάζει, τουλάχιστον μία φορά ανά έτος, στην έδρα της Επιτροπής, με πρωτοβουλία της τελευταίας. Άρθρο 8 Διαμεσολάβηση 1. Μόνον τα μέρη μεταξύ των οποίων έχει ανακύψει διαφορά που αφορά συγκεκριμένο αίτημα διαμετακομίσεως δύνανται να προσφύγουν στην επιτροπή. 2. Η επιτροπή εξετάζει τις αιτήσεις διαμεσολαβήσεως συνερχόμενη με την αρμόζουσα για κάθε περίπτωση σύνθεση. 3. Η επιτροπή στη σύνθεσή της ως διαμεσολαβητικού οργάνου περιλαμβάνει τον πρόεδρο και έξι μέλη επιλεγόμενα μεταξύ των μελών της επιτροπής: - τον αντιπρόσωπο της Eurogas, - δύο εμπειρογνώμονες οι οποίοι επιλέγονται από τους τρεις εμπειρογνώμονες που είναι μέλη της επιτροπής και μεταξύ αυτών, - τρεις αντιπρόσωποι των δικτύων αγωγών μεταφοράς φυσικού αερίου υψηλής πίεσης οι οποίοι δεν λαμβάνουν μέρος στις διαπραγματεύσεις που αφορούν τη συγκεκριμένη αίτηση διαμεσολάβησης για το οποίο έχει ζητηθεί διαμεσολάβηση και οι οποίοι επιλέγονται από τους δεκαπέντε αντιπροσώπους των δικτύων αγωγών μεταφοράς φυσικού αερίου υψηλής πίεσης που είναι μέλη της επιτροπής και μεταξύ αυτών. Ο πρόεδρος δεν ψηφίζει. 4. Η επιτροπή επιλαμβάνεται όλων των αιτήσεων διαμεσολαβήσεως. 5. Η επιτροπή στη σύνθεσή της ως διαμεσολαβητικού οργάνου διατυπώνει πρόταση συμβιβασμού το αργότερο δυόμισι μήνες μετά την ημερομηνία υποβολής της αιτήσεως για διαμεσολάβηση. Ο πρόεδρος δύναται να χορηγήσει, εφόσον αυτό είναι αναγκαίο, παράταση το πολύ ενός μηνός πέραν της προαναφερόμενης περιόδου. Η επιτροπή, επιλέγει έναν εισηγητή μεταξύ των μελών της. 6. Οι αντιπρόσωποι των δικτύων μεταφοράς που συμμετέχουν στις διαπραγματεύσεις που αφορούν μια συγκεκριμένη αίτηση διαμετακομίσεως για την οποία έχει ζητηθεί διαμεσολάβηση, καλούνται να εκθέσουν τις απόψεις τους. 7. Αφού το θέμα συζητηθεί από την επιτροπή στη σύνθεσή της ως διαμεσολαβητικού οργάνου, ο εισηγητής διατυπώνει πρόταση συμβιβασμού για την οποία αναμένεται ότι θα υπάρξει συναίνεση μεταξύ των πέντε άλλων μελών της επιτροπής με δικαίωμα ψήφου. Στην περίπτωση διαφωνίας, ο εισηγητής διατυπώνει πρόταση συμβιβασμού με την οποία συμφωνεί η πλειονότητα των πέντε μελών. Στην περίπτωση αυτή οι γνώμες των μελών της μειοψηφίας καταγράφονται στα πρακτικά. 8. Ο πρόεδρος υποβάλλει την πρόταση συμβιβασμού στα μέρη, συνοδευόμενη από τις τυχόν απόψεις της μειοψηφίας, εντός τριών μηνών από την ημερομηνία υποβολής της αιτήσεως για διαμεσολάβηση από την επιτροπή. 9. Το πόρισμα της διαμεσολαβητικής διαδικασίας δεν είναι δεσμευτικό. Η ανωτέρω διαδικασία και το αποτέλεσμα κάθε πρότασης συμβιβασμού δεν θίγουν την εφαρμογή της κοινοτικής νομοθεσίας, και ειδικότερα, τους κανόνες ανταγωνισμού. 10. Στη διαμεσολαβητική συνεργασία δύνανται να συμμετάσχουν ως παρατηρητές αντιπρόσωποι των κρατών μελών τα οποία αφορά η αίτηση διαμετακομίσεως. Άρθρο 9 Απόρρητο Με την επιφύλαξη των διατάξεων του άρθρου 214 της συνθήκης, τα μέλη της επιτροπής και, κατά περίπτωση, οι εμπειρογνώμονες της παραγράφου 4 του άρθρου 7, υποχρεούνται να μην αποκαλύπτουν εμπορικές πληροφορίες που περιέχονται σε γνώση τους λόγω της συμμετοχής τους στην επιτροπή, οσάκις η Επιτροπή τους πληροφορεί ότι η ζητούμενη γνώμη ή το ανακινούμενο ζήτημα αφορά απόρρητο θέμα. Άρθρο 10 Ισχύς Η παρούσα απόφαση αρχίζει να ισχύει επτά ημέρες μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 8 Δεκεμβρίου 1995.

Classification Labels:
1212
1179
249
1154
712

Label Descriptions:
{"1212": "Υδρογονάνθρακες", "1179": "Βιομηχανία πετρελαίου", "249": "ΒΙΟΜΗΧΑΝΙΑ", "1154": "Ενεργειακή πολιτική", "712": "ΕΝΕΡΓΕΙΑ"}

EuroVoc IDs (Original): 1954
2181
5769
1274
2498
3098

EuroVoc IDs (Expanded): 1954
2181
5769
1274
2498
3098

Dataset Source: meu

Split: train